এলিসা গ্রানাতো

**এলিসা তেরেসা গ্রানাতো** (জন্ম: ২৩ এপ্রিল ১৯৮৮) হলেন অক্সফোর্ড বিশ্ববিদ্যালয়ের প্রাণিবিদ্যা এবং জৈব রসায়ন বিভাগের একজন আণবিক অণুজীববিজ্ঞানী। এই বিশ্ববিদ্যালয়ে তিনি ব্যাকটেরিয়ার মিথস্ক্রিয়া এবং তাদের বিবর্তন সম্পর্কে গবেষণা করেন। বিশেষ করে রোগের জন্য দায়ী এমন ব্যাকটেরিয়ার বৈশিষ্ট্যের তাৎপর্য ব্যাখ্যা এবং ভাইরাসজনিত কারণগুলির উপর গবেষণা করেন, যা বিজ্ঞানের ভাষায় *ভাইরুলেন্স ফ্যাক্টর* নামেও পরিচিত।

## প্রাথমিক জীবন এবং শিক্ষা
এলিসা গ্রানাতোর জন্ম ১৯৮৮ সালের ২৩ এপ্রিল। 
২০১১ সালে তিনি জার্মানির মিউনিখ লুডভিগ ম্যাক্সিমিলিয়ান বিশ্ববিদ্যালয় থেকে জীববিজ্ঞানে স্নাতক ডিগ্রি অর্জন করেন। ২০১৩ সালে তিনি সুইজারল্যান্ডের সুইস ফেডারেল ইনস্টিটিউট অফ টেকনোলজি অর্থাৎ ইটিএইচ জুরিখ থেকে মাইক্রোবায়োলজি এবং ইমিউনোলজিতে স্নাতকোত্তর ডিগ্রি পান। এরপর ২০১৭ সালে তিনি সুইজারল্যান্ডের জুরিখ বিশ্ববিদ্যালয়ের *লাইফ সায়েন্স জুরিখ গ্র্যাজুয়েট স্কুল* থেকে অধ্যাপক রল্ফ কুমারলির তত্ত্বাবধানে সাইডোরোফোর এবং সংক্রমণের তীব্রতার কারণগুলি নিয়ে গবেষণা করে পিএইচডি ডিগ্রি অর্জন করেন।

## কর্মজীবন
thumb|ভেড়ার রক্তের নমুনায় ''সিউডোমোনাস অ্যারুগিনোসা''
এলিসা গ্রানাতো ২০১৭ সালের নভেম্বর থেকে ২০২১ সালের এপ্রিল মাস পর্যন্ত যুক্তরাজ্যের অক্সফোর্ড বিশ্ববিদ্যালয়ের জীববিজ্ঞান বিভাগে পোস্টডক্টরাল গবেষক হিসাবে কাজ করেন। ওইসময় তার গবেষণার উপদেষ্টা ছিলেন অধ্যাপক কেভিন ফস্টার। এরপর তিনি অক্সফোর্ড বিশ্ববিদ্যালয়ের প্রাণিবিদ্যা এবং জৈব রসায়ন বিভাগে একজন আণবিক অণুজীববিজ্ঞানী হিসেবে কাজ শুরু করেন। তিনি ব্যাকটেরিয়ার মিথস্ক্রিয়া এবং তাদের বিবর্তন নিয়ে কাজ করেন। ব্যাকটেরিয়ার বৈশিষ্ট্যের তাৎপর্য ব্যাখ্যা এবং ভাইরাসজনিত কারণগুলি যা *ভাইরুলেন্স ফ্যাক্টর* নামেও পরিচিত তার উপর তিনি গবেষণা করেন। এটি ব্যাকটেরিয়ার রোগ জীবাণু সৃষ্টিতে অবদান রাখে, যার মধ্যে *সিউডোমোনাস অ্যারুগিনোসা* দ্বারা উৎপাদিত সাইডোরোফোর পাইওভারডিনও রয়েছে। তার বৈজ্ঞানিক আগ্রহ মাইক্রোবায়াল বাস্তুবিদ্যা এবং বিবর্তনের উপর কেন্দ্রীভূত, যেখানে ব্যাকটেরিয়া কীভাবে একে অপরের সাথে প্রতিযোগিতা করে এবং এটি কীভাবে অনুভূমিক জিন স্থানান্তরে অংশ নেয় তার উপর দৃষ্টি নিবদ্ধ করা। মৌলিক গবেষণার পাশাপাশি তার সবচেয়ে বড় আগ্রহের বিষয় হলো বিজ্ঞান যোগাযোগ নিয়ে। 
 
২০২০ সালের ২৩ এপ্রিল ছিল এলিসার ৩২তম জন্মদিন। ওই দিনে এলিসা কোভিড-১৯ এর অক্সফোর্ড ভ্যাকসিন ট্রায়ালের জন্য প্রথম স্বেচ্ছাসেবক ছিলেন। ২০২০ সালের ২৬ এপ্রিল এলিসা গ্রানাতোর মৃত্যু নিয়ে একটি ভুয়া সংবাদ চারিদিকে ছড়িয়ে পড়ে। সেই ভুয়া সংবাদের প্রচারের প্রতিক্রিয়ায় এলিসা টুইটারে একটি মন্তব্য করে লিখে ছিলেন, “নিজের মৃত্যু সম্পর্কে একটি ভুয়া সংবাদ শুনে ঘুম থেকে ওঠার মতো কিছুই নয়... সবাইকে বলি আমি ভালো আছি।"

২০২১ সালে তিনি ফেডারেশন অফ ইউরোপীয় মাইক্রোবায়োলজিক্যাল সোসাইটিস (এফইএমএস) থেকে *আর্লি ক্যারিয়ার মাইক্রোবায়োলজিস্ট অ্যাওয়ার্ড* নামে একটি পুরস্কার পান। এই পুরস্কারের অংশ হিসাবে তাকে ২০২২ সালে সার্বিয়ার বেলগ্রেডে এফইএমএস কংগ্রেসে একটি মূল বক্তৃতা দেওয়ার জন্যও আমন্ত্রণ জানানো হয়, যা ছিল একটি বিশাল সম্মান।

## নির্বাচিত প্রকাশনা
* "সিউডোমোনাস অ্যারুগিনোসা ব্যাকটেরিয়ায় জনসাধারণের জন্য ভালো উৎপাদক এবং প্রতারকদের মধ্যে সহ-বিবর্তনীয় গতিশীলতা", *জার্নাল অফ ইভোলিউশনারি বায়োলজি*, খণ্ড ২৮, সংখ্যা ১২ (২০১৫), পৃষ্ঠা ২২৬৪–২২৭৪ (ইংরেজি ভাষায়), , (যৌথ লেখক)
* "ব্যাকটেরিয়া "ভাইরুলেন্স ফ্যাক্টর" কি সর্বদা ভাইরুলেন্স বৃদ্ধি করে? সিউডোমোনাস অ্যারুগিনোসায় টেস্ট কেস হিসেবে পাইওভারডিন উৎপাদনের একটি মেটা-বিশ্লেষণ]*, *ফ্রন্টিয়ার্স ইন মাইক্রোবায়োলজি*, খণ্ড ৭, প্রবন্ধ ১৯৫২ (২০১৬), পৃষ্ঠা ১–১৩, (ইংরেজি ভাষায়), , (যৌথ লেখক)
* [https://bmcevolbiol.biomedcentral.com/track/pdf/10.1186/s12862-017-1060-6 "সিউডোমোনাস অ্যারুগিনোসায় সহযোগিতার পুনরুত্থানের পথ সীমাবদ্ধ"], *বিএমসি ইভলিউশনারি বায়োলজি]]*, খণ্ড ১৭, নং ২১৪ (২০১৭), (ইংরেজি ভাষায়), , (যৌথ লেখক)
* [https://www.nature.com/articles/s41396-018-0231-9.pdf "নিম্ন স্থানিক গঠন এবং নির্বাচন নিঃসৃত ভাইরাসজনিত কারণগুলির বিরুদ্ধে সিউডোমোনাস অ্যারুগিনোসায় রোগজীবাণুকে হ্রাস করে"], *দ্য আইএসএমই জার্নাল*, খণ্ড ১২, (২০১৮), পৃষ্ঠা ২৯০৭–২৯১৮, (ইংরেজি ভাষায়), , (যৌথ লেখক)
* [https://www.sciencedirect.com/science/article/abs/pii/S0960982219304221 "ব্যাকটেরিয়া যুদ্ধের বিবর্তন এবং বাস্তুতন্ত্র"], *কারেন্ট বায়োলজি''. খণ্ড ২৯, সংখ্যা ১১ (২০১৯), পৃষ্ঠা আর৫২১-আর৫৩৭ ২০১৯, , (যৌথ লেখক)

## তথ্যসূত্র

## বহিঃসংযোগ
*
*https://www.oxfordstudent.com/2020/05/05/exclusive-100-alive-dr-elisa-granato-first-vaccine-recipient-shares-her-experience/

বিষয়শ্রেণী:নারী অণুজীববিজ্ঞানী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জুরিখ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংল্যান্ডে জার্মান প্রবাসী
বিষয়শ্রেণী:সুইজারল্যান্ডে জার্মান প্রবাসী